Source: https://www.slov-lex.sk/pravne-predpisy/SK/ZZ/1999/313/vyhlasene_znenie.html
Timestamp: 2020-06-05 04:08:30+00:00
Document Index: 12873734

Matched Legal Cases: ['§ 13', '§ 32', '§ 34', '§ 2', '§ 9', '§ 9', '§ 9', '§ 5', '§ 4', '§ 9', '§ 9', '§ 14', '§ 14', '§ 14', '§ 21', '§ 31', '§ 19', '§ 20', '§ 20', '§ 20', '§ 19', '§ 20', '§ 22', '§ 31', '§ 20', '§ 12', '§ 14', '§ 26', '§ 27', '§ 26', '§ 28', '§ 26', '§ 27', '§ 31', '§ 32', '§ 19', '§ 22', '§ 9', '§ 11', '§ 13', '§ 17', '§ 31', '§ 3', '§ 13', '§ 27', '§ 28', '§ 31', '§ 2', '§ 9', '§ 9', '§ 11', '§ 12', '§ 16', '§ 25', '§ 4', '§ 19', '§ 20', '§ 38', '§ 2', '§ 65', '§ 35', '§ 181', '§ 175', '§ 6', '§ 5', '§ 13', '§ 32', '§ 24', '§ 120', '§ 420', '§ 3', '§ 4', '§ 2', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 24', '§ 25', '§ 26', '§ 27', '§ 28', '§ 29', '§ 30', '§ 31', '§ 33', '§ 34', '§ 36', '§ 37', '§ 38', '§ 39', '§ 40']

313/1999 Z.z. - Zákon o geologických prácach a o št... - SLOV-LEX
313/1999 Z.z./
o geologických prácach a o štátnej geologickej správe (geologický zákon)
Tento zákon upravuje podmienky projektovania, vykonávania, vyhodnocovania a kontroly geologických prác, pôsobnosť štátnej geologickej správy a sankcie za porušenie ustanovení tohto zákona.
základný geologický výskum, ktorým sa skúma, hodnotí a zobrazuje zloženie, vývoj a stavba zemskej kôry na území štátu a zákonitosti ich zmien,
regionálny geologický výskum, ktorým sa podrobnejšie skúmajú a spresňujú vo vybraných častiach územia štátu poznatky o zložení, vývoji a stavbe zemskej kôry a o zákonitostiach ich zmien, a na základe týchto poznatkov sa zostavujú tematické a účelové geologické mapy.
ložiskový geologický prieskum, ktorým sa skúmajú ložiská nerastov, zisťujú a overujú ich zásoby a spracúvajú geologické podklady na ich využívanie a ochranu,
hydrogeologický prieskum, ktorým sa skúmajú podzemné vody1) vrátane termálnych vôd, prírodné liečivé zdroje a zdroje minerálnych stolových vôd,2) zisťuje a overuje sa ich množstvo a akosť a spracúvajú sa geologické podklady na ich využívanie a ochranu,
inžinierskogeologický prieskum, ktorým sa skúmajú inžinierskogeologické pomery a hydrogeologické pomery územia najmä na účely územného plánovania, dokumentácie a zakladania stavieb vrátane skúmania stability územia náchylného na zosúvanie a spracúvania geologických podkladov pre návrhy na stabilizáciu územia,
geologický prieskum životného prostredia, ktorým sa zisťujú a overujú geologické činitele ovplyvňujúce toto prostredie vrátane vplyvov, ktoré vznikajú ľudskou činnosťou (antropogénne vplyvy), a navrhujú sanačné opatrenia,
geologický prieskum na špeciálne účely, ktorým sa zisťujú a overujú geologické podmienky na
l. zriaďovanie a prevádzku podzemných zásobníkov plynov a kvapalín v prírodných horninových štruktúrach a podzemných priestoroch,
zriaďovanie a prevádzku zariadení na priemyselné využívanie geotermálnej energie,
zriaďovanie a prevádzku úložísk rádioaktívnych a iných odpadov v podzemných priestoroch,
sprístupňovanie jaskýň,
zaistenie stability podzemných priestorov,
zabezpečovanie a likvidáciu starých banských diel.3)
Za geologické práce sa podľa tohto zákona považujú, ak súvisia s prácami uvedenými v odsekoch 2 a 3, tieto práce:
geofyzikálne práce, technologické práce, geochemické práce a laboratórne práce, sledovanie a riadenie geologických prác, geologické mapovanie, zostavovanie geologických máp, geologická dokumentácia a práce podľa ďalších metodík,
spracúvanie geologických projektov, štúdií, správ, výpočtov, posudkov a rešerší,
technické práce, najmä vrtné práce, podzemné práce a zemné práce, výstavba a prevádzkovanie dočasných merných objektov, zatláčacích a pozorovacích staníc, skúšobných zariadení, zriaďovanie dočasných pracovísk a prístupových ciest k nim.
Podrobnosti o členení geologických prác ustanoví všeobecne záväzný právny predpis, ktorý vydá Ministerstvo životného prostredia Slovenskej republiky (ďalej len „ministerstvo“).
projekt geologickej úlohy je návrh jej riešenia vybranými druhmi geologických prác, rozsah týchto prác a doba ich vykonávania, prípadne ich rozpočet a ekonomické zdôvodnenie,
geologické dielo je povrchové alebo podzemné dielo v zemskej kôre, ktoré vzniklo geologickou prácou, najmä ryhy, výkopy, odkopy, jamice (šachtice), jamy (šachty), chodby (štôlne), komíny, úpadnice, lomové steny a vrty,
zabezpečenie geologických diel a geologických objektov je vykonanie opatrení na ich zabezpečenie proti závalom a zosuvom a na zaistenie bezpečnosti osôb a majetku umožňujúcich kontrolu geologických zistení v diele a objekte a ich stavu,
obstarávateľ je ten, kto financuje geologické práce,
držiteľ prieskumného územia je obstarávateľ, a ak ide o osobitné prieskumné územie, vykonávateľ prieskumných prác,
zodpovedný riešiteľ geologickej úlohy je ten, kto riadi, koordinuje a rieši geologickú úlohu,
zástupca je fyzická osoba určená vykonávateľom geologických prác, ktorá zodpovedá za riadne vykonávanie geologických prác.
Práva a povinnosti vlastníka má podľa tohto zákona aj
správca majetku štátu, ak je nehnuteľnosť vo vlastníctve Slovenskej republiky,
stavebník, ak stavebný pozemok nie je v jeho vlastníctve, ale má k nemu oprávnenie na zhotovenie stavby,
pozemkové spoločenstvo s právnou subjektivitou, ak ide o pozemky združené vlastníkmi.
fyzická osoba a právnická osoba na základe geologického oprávnenia,
právnická osoba poverená ministerstvom v súvislosti s geologickým výskumom,
Slovenská akadémia vied, vysoké školy, stredné odborné školy a múzeá, ak vykonávajú geologické práce pri plnení svojich vedeckých alebo pedagogických úloh,
fyzická osoba a právnická osoba pri dobývaní ložísk vyhradených nerastov podľa osobitného predpisu4) (ďalej len „vykonávateľ geologických prác“).
Geologický prieskum ložísk nevyhradeného nerastu5) môžu vlastníci pozemkov vykonávať na svojich pozemkoch povrchovými prácami bez geologického oprávnenia. Na tieto geologické práce sa vzťahujú primerane ustanovenia § 13, 17, 31, § 32 ods. 1 písm. g) a h) a § 34.
Geologické oprávnenie je oprávnenie na vykonávanie geologických prác, ktoré na základe žiadosti o vydanie geologického oprávnenia vydáva ministerstvo
fyzickej osobe alebo jej zástupcovi, ak má trvalý pobyt na území Slovenskej republiky a je bezúhonný,
právnickej osobe, ktorá má sídlo alebo organizačnú zložku na území Slovenskej republiky.
Fyzická osoba v žiadosti o geologické oprávnenie uvedie
meno a priezvisko, dátum narodenia, rodné číslo a trvalý pobyt6) (ďalej len „osobné údaje“); ak ustanoví zástupcu, uvedie aj jeho osobné údaje,
druh geologickej práce, na ktorý žiada geologické oprávnenie (§ 2 ods. 2 až 4),
čas, na ktorý žiada geologické oprávnenie,
identifikačné číslo (IČO), ak ho má pridelené,
mená a čísla preukazov o odbornej spôsobilosti osôb uvedených v § 9 ods. 1 a údaje o ich pracovnoprávnom vzťahu k žiadateľovi.
Právnická osoba v žiadosti o geologické oprávnenie uvedie
osobné údaje osôb, ktoré sú štatutárnym orgánom alebo jeho členmi, a spôsob, akým budú za právnickú osobu konať,
Za bezúhonného podľa odseku 1 písm. a) a odseku 3 písm. e) sa považuje ten, kto nebol právoplatne odsúdený za úmyselný trestný čin alebo trestný čin ohrozenia životného prostredia.7)
K žiadosti podľa odsekov 2 a 3 sa pripojí výpis z registra trestov fyzickej osoby a jej zástupcu, ak je ustanovený, alebo výpis z registra trestov zástupcu právnickej osoby. Výpis nemôže byť starší ako šesť mesiacov.
Geologické oprávnenie vydané fyzickej osobe obsahuje
osobné údaje fyzickej osoby, prípadne aj jej zástupcu, ak bol ustanovený, a údaje o odbornej spôsobilosti (§ 9),
čas, na ktorý sa vydáva geologické oprávnenie,
osobné údaje štatutárneho orgánu a zástupcu, ako aj údaje o odbornej spôsobilosti zástupcu (§ 9),
čas, na ktorý sa geologické oprávnenie vydáva,
Vykonávateľ geologických prác je povinný ministerstvu oznámiť každú zmenu údajov uvedených v geologickom oprávnení, a to do l5 dní od vzniku zmeny. Na základe tohto oznámenia ministerstvo môže rozhodnúť o zmene alebo o zrušení geologického oprávnenia.
Odpis geologického oprávnenia a odpis rozhodnutia o jeho zmene alebo zrušení zašle ministerstvo príslušnému daňovému úradu a orgánu štátnej štatistiky.
smrťou fyzickej osoby, ktorej bolo vydané, ak vo výkone geologického oprávnenia nepokračuje ustanovený správca dedičstva8) alebo dedičia,
uplynutím času, na ktorý bolo vydané.
Ak v prípade smrti fyzickej osoby, ktorej bolo vydané geologické oprávnenie a ktorá nemala určeného zástupcu, nebude určený správca, ministerstvo rozhodne o pozastavení výkonu geologického oprávnenia až do skončenia konania o dedičstve.
Ak chce dedič pokračovať vo vykonávaní geologických prác, je povinný predložiť ministerstvu do 30 dní od skončenia konania o dedičstve právoplatný doklad o tom, že je dedičom, a oznámiť ministerstvu údaje podľa § 5 ods. 2 písm. a).
vykonávateľ geologických prác o to požiada [§ 4 ods. 1 písm. a)],
dedič geologického oprávnenia nepostupuje podľa odseku 3,
vykonávateľ geologických prác alebo jeho zástupca nespĺňa požiadavky odbornej spôsobilosti (§ 9).
Ministerstvo môže zrušiť geologické oprávnenie, ak vykonávateľ geologických prác v priebehu jedného roku opätovne poruší povinnosti ustanovené týmto zákonom, hoci už bol na porušenie povinnosti upozornený a bolo mu uložené, aby zistené nedostatky v určenej lehote odstránil.
Ministerstvo vedie register geologických oprávnení; register geologických oprávnení je verejne prístupný.
pri fyzickej osobe osobné údaje, obchodné meno, miesto podnikania, identifikačné číslo a osobné údaje zástupcu, ak je ustanovený,
pri právnickej osobe obchodné meno, sídlo, identifikačné číslo a osobné údaje štatutárneho orgánu a zástupcu,
údaje o odbornej spôsobilosti (§ 9),
čas, na ktorý sa geologické oprávnenie vydalo, a dátum jeho vydania,
Súčasťou registra geologických oprávnení je zbierka listín obsahujúca žiadosti o geologické oprávnenia, odpisy vydaných geologických oprávnení, ich zmien a zániku geologického oprávnenia.
Odbornú spôsobilosť na vykonávanie geologických prác (ďalej len „odborná spôsobilosť“) musí mať fyzická osoba, ktorá je
vykonávateľom geologických prác alebo jeho zástupcom,
zástupcom právnickej osoby, ktorá je vykonávateľom geologických prác,
zodpovedným riešiteľom geologických úloh.
Odbornou spôsobilosťou sa rozumie vzdelanie, prax a súhrn teoretických vedomostí a znalostí všeobecne záväzných právnych predpisov upravujúcich geologické práce a ostatných súvisiacich všeobecne záväzných právnych predpisov9) a súvisiacich slovenských technických noriem.
Odborná spôsobilosť sa osvedčuje vydaním preukazu o odbornej spôsobilosti a overuje sa každých desať rokov.
Za zodpovedného riešiteľa geologickej úlohy, zástupcu fyzickej osoby alebo zástupcu právnickej osoby možno určiť len osobu s príslušným vysokoškolským vzdelaním, ktorá má najmenej dvojročnú prax v danom odbore, alebo osobu s príslušným stredoškolským vzdelaním, ktorá má najmenej päťročnú prax v danom odbore. Takéto vzdelanie a prax musí mať aj fyzická osoba, ktorá je vykonávateľom geologických prác a nemá určeného zástupcu.
Podrobnosti o obsahu odbornej spôsobilosti a o spôsobe jej overovania ustanoví všeobecne záväzný právny predpis, ktorý vydá ministerstvo.
Geologická úloha je vecné, miestne a časové vymedzenie okruhu otázok vyjadrujúcich hospodársky, vedecký alebo technický cieľ úlohy, ktorá sa má projektovať a riešiť geologickými prácami a vyhodnotiť v záverečnej správe.
Geologickú úlohu určuje obstarávateľ. Na určenie a realizáciu určitej geologickej úlohy sa môžu obstarávatelia združiť.10)
Geologická úloha geologického prieskumu sa člení na etapy. Geologická úloha geologického výskumu sa na etapy nečlení.
Na geologickú úlohu vypracúva vykonávateľ geologických prác projekt geologickej úlohy. Projekt geologickej úlohy vyjadruje cieľ geologickej úlohy, navrhuje a odôvodňuje vybrané druhy geologických prác na riešenie geologickej úlohy a určuje metodický a technický postup ich odborného, racionálneho a bezpečného vykonávania.
Pri projektovaní geologickej úlohy sa zisťuje, či sa vykonávanie vybraných druhov geologických prác bude týkať záujmov chránených osobitnými predpismi,11) a navrhujú sa opatrenia na ochranu týchto záujmov.
Projekt geologickej úlohy schvaľuje obstarávateľ.
Podrobnosti o projektovaní geologickej úlohy, zisťovaní stretov záujmov chránených osobitnými predpismi a schvaľovaní projektu geologickej úlohy, ako aj náležitosti projektu ustanoví všeobecne záväzný právny predpis, ktorý vydá ministerstvo.
Vykonávateľ geologických prác začne riešiť geologickú úlohu po schválení jej projektu. Pred schválením projektu geologickej úlohy možno začať úlohu riešiť len výnimočne.
Vykonávateľ geologických prác rieši geologickú úlohu v súlade so schváleným projektom tak, aby sa čo najskôr a efektívne dosiahol jej cieľ. Riešenie geologickej úlohy riadi zodpovedný riešiteľ geologickej úlohy.
Ak pri riešení geologickej úlohy vykonávateľ geologických prác zistí, že treba voliť zásadne iný metodický alebo technický postup alebo vykonať podstatne väčší rozsah prác, ako obsahuje projekt geologickej úlohy, je povinný navrhnúť zmenu projektu geologickej úlohy. Do schválenia zmeny projektu geologickej úlohy môže v riešení pokračovať geologickými prácami, na ktoré sa vzťahuje navrhovaná zmena projektu, len v rozsahu a za podmienok určených obstarávateľom.
Vykonávateľ geologických prác navrhne aj zmenu projektu geologickej úlohy, prípadne zastavenie geologických prác, ak zistí, že cieľ úlohy nemožno dosiahnuť najmä z dôvodu, že geologické pomery sa podstatne líšia od predpokladov v schválenom projekte.
Zmenu projektu geologickej úlohy schvaľuje obstarávateľ.
Podrobnosti postupu, podmienky riešenia a náplň riadenia a sledovania geologickej úlohy, postup a podmienky pri vypracúvaní zmeny projektu a prípady, keď možno začať riešenie geologickej úlohy pred schválením jej projektu, ustanoví všeobecne záväzný právny predpis, ktorý vydá ministerstvo.
Vykonávateľ geologických prác je povinný pri riešení geologickej úlohy viesť, dopĺňať a uchovávať písomnú, grafickú a hmotnú dokumentáciu o zistených skutočnostiach a javoch v geologických dielach a objektoch a údaje o výsledkoch ich rozborov a skúšok vrátane vyhodnotenia (ďalej len „geologická dokumentácia“). Pritom dbá, aby sa s postupom riešenia úlohy dokumentovali všetky geologické skutočnosti a podľa nich sa usmerňovalo jej ďalšie riešenie.
Geologickú dokumentáciu treba uchovávať spôsobom zabezpečujúcim jej ochranu pred poškodením, zničením alebo zneužitím. Písomnú a grafickú geologickú dokumentáciu treba uchovávať tri roky od odovzdania záverečnej správy obstarávateľovi, ak v schválenom projekte geologickej úlohy nie je určená dlhšia lehota. Hmotnú geologickú dokumentáciu treba uchovávať do schválenia záverečnej správy.
Vykonávateľ geologických prác je povinný odovzdať geologickú dokumentáciu obstarávateľovi súčasne s odovzdaním záverečnej správy geologickej úlohy, ak sa nedohodol s obstarávateľom inak.
Podrobnosti dokumentovania geologickej úlohy, vedenia, dopĺňania a uchovávania geologickej dokumentácie ustanoví všeobecne záväzný právny predpis, ktorý vydá ministerstvo.
Vykonávateľ geologických prác je povinný vyhodnotiť geologickú úlohu v záverečnej správe geologickej úlohy (ďalej len „záverečná správa“) a odovzdať ju obstarávateľovi.
Záverečná správa obsahuje zhodnotenie použitých geologických prác v porovnaní s projektom geologickej úlohy, dosiahnuté výsledky z hľadiska cieľa geologickej úlohy a nové geologické poznatky vrátane tých, ktoré priamo nesúvisia s jej cieľom, najmä o geologickej stavbe zemskej kôry, o nerastoch, o výskyte podzemných vôd, prírodných liečivých zdrojov a zdrojov minerálnych stolových vôd. Záverečná správa ďalej obsahuje údaje o stave geologických diel a geologických objektov vrátane ich zabezpečenia, návrh na ich iné využitie alebo na likvidáciu a údaje o spôsobených škodách a ich náhrade. Pri geologickej úlohe financovanej zo štátneho rozpočtu záverečná správa obsahuje aj údaje o vynaložených nákladoch na riešenie geologickej úlohy vrátane nákladov na projekt a záverečnú správu.
Záverečná správa, pri ktorej riešení sa zistili a overili zásoby výhradného ložiska,12) musí obsahovať ako samostatnú časť výpočet zásob výhradného ložiska.
Záverečná správa, pri ktorej riešení sa zistili a overili množstvá podzemných vôd, prírodných liečivých zdrojov alebo zdrojov minerálnych stolových vôd, musí obsahovať ako samostatnú časť ich výpočet, prípadne kvalifikovaný odhad.
Postup pri vyhodnocovaní geologických úloh, náležitosti a obsah záverečných správ, lehoty vyhodnocovania geologických úloh a odovzdávania záverečných správ podrobnejšie ustanoví všeobecne záväzný právny predpis, ktorý vydá ministerstvo.
Zásoby výhradného ložiska,13) ich klasifikáciu a podmienky ich využiteľnosti, schvaľovanie výpočtu zásob a odpis zásob výhradného ložiska upravuje osobitný predpis.14)
Množstvá vôd uvedené v § 14 ods. 4 sú zistené a overené množstvá vôd v priestore zahŕňajúcom podzemné vody v hydrogeologickom rajóne, v jeho časti alebo v hydrogeologickej štruktúre alebo v jej časti (ďalej len „hydrogeologický celok“) bez ohľadu na straty pri ich využívaní.
Podmienky využiteľnosti množstiev vôd hydrogeologického celku sú súborom ukazovateľov, podľa ktorých sa posudzuje ich vhodnosť na predpokladané využitie. Podmienky využiteľnosti sú podkladom na výpočet množstiev vôd hydrogeologického celku v záverečnej správe. Podmienky využiteľnosti určuje obstarávateľ.
Vo výpočte množstiev vôd hydrogeologického celku sa navrhuje klasifikácia množstiev vôd na kategórie podľa stupňa ich preskúmanosti a znalosti o geologickom prostredí, v ktorom sa nachádzajú, o ich akosti a rozmiestnení a o ich technologických vlastnostiach.
Kategórie a spôsob výpočtu množstiev vôd hydrogeologického celku podrobnejšie ustanoví všeobecne záväzný právny predpis, ktorý vydá ministerstvo.
Záverečnú správu geologickej úlohy financovanej zo štátneho rozpočtu posudzuje a odsúhlasuje orgán štátnej správy, ktorému boli zverené prostriedky štátneho rozpočtu na geologické práce.
Samostatnú časť záverečnej správy s výpočtom zásob výhradného ložiska (§ 14 ods. 3) a samostatnú časť záverečnej správy s výpočtom množstiev vôd v hydrogeologickom celku (§ 14 ods. 4) posudzuje a odsúhlasuje ministerstvo bez ohľadu na zdroj financovania.
Ostatné záverečné správy odsúhlasuje obstarávateľ geologických prác. Prevzatie a schválenie záverečnej správy sa musí vykonať písomnou formou.
Odsúhlasené zásoby výhradných ložísk a výsledky hydrogeologického prieskumu sa evidujú súhrnne.
Vykonávateľ geologických prác, ktorý riešil geologickú úlohu a vyhodnotil ju v záverečnej správe, zodpovedá za kvalitu jej riešenia a úplnosť vyhodnotenia.
Podrobnosti o posudzovaní a odsúhlasovaní záverečnej správy a o evidencii zásob výhradných ložísk a výsledkov hydrogeologického prieskumu ustanoví všeobecne záväzný právny predpis, ktorý vydá ministerstvo.
Obstarávateľ je povinný bezodplatne odovzdať záverečnú správu a inú geologickú dokumentáciu právnickej osobe poverenej ministerstvom v určenom rozsahu a v úprave na trvalé uchovanie a ďalšie využitie, a to do jedného mesiaca od jej odsúhlasenia.
Obstarávateľ pri odovzdaní záverečnej správy a hmotnej geologickej dokumentácie oznámi právnickej osobe poverenej ministerstvom podmienky na ich sprístupňovanie a poskytovanie informácií z nich vrátane prípadne požadovaných finančných úhrad; podmienky sú záväzné päť rokov od ich odovzdania právnickej osobe poverenej ministerstvom.
Podmienky ustanovené v odseku 2 sa nevzťahujú na poskytovanie geologických informácií ústredným orgánom štátnej správy, ktorým dá ministerstvo súhlas na to, aby im právnická osoba poverená ministerstvom poskytla informácie, ktoré sú nevyhnutne potrebné z dôvodu verejného záujmu alebo na plnenie ich úloh.
Právnická osoba poverená ministerstvom sprístupňuje hmotnú geologickú dokumentáciu len na účely jej vizuálneho opisu. Odber vzoriek z hmotnej geologickej dokumentácie na špeciálne geologické a laboratórne účely možno umožniť len so súhlasom ministerstva za podmienok v ňom určených a za cenu podľa osobitného predpisu.15) Kópie kompletných záznamov z geofyzikálnych meraní na účel opätovného prehodnotenia aj v digitálnej forme poskytne právnická osoba poverená ministerstvom za cenu podľa osobitného predpisu.15)
Záverečné správy sa považujú za informácie o životnom prostredí a na ich sprístupňovanie sa s výnimkou prípadov podľa odsekov 2 a 3 vzťahuje osobitný predpis.16)
Podrobnosti o podmienkach odovzdávania záverečných správ, hmotnej geologickej dokumentácie a inej geologickej dokumentácie a o sprístupňovaní hmotnej geologickej dokumentácie ustanoví všeobecne záväzný právny predpis, ktorý vydá ministerstvo.
Orgány územného plánovania pri územnom plánovaní a pri územnom konaní a vodohospodárske orgány postupujú v súlade s výsledkami geologických prác, najmä vo vzťahu k výhradným ložiskám,13) množstvám vôd v hydrogeologických celkoch, k starým banským dielam,3) podzemným priestorom, prírodným horninovým štruktúram, zosuvným územiam a k využívaniu geotermálnej energie.
Ministerstvo môže v záujme racionálneho postupu pri územnom plánovaní vymedziť územie s osobitnými podmienkami geologickej stavby, a to najmä s výhradnými ložiskami alebo s osobitne nepriaznivými inžinierskogeologickými pomermi, kde možno vydať územné rozhodnutie len po jeho vyjadrení. Na územiach vojenských obvodov17) a na územiach slúžiacich na prípravu na obranu štátu mimo území vojenských obvodov postupuje ministerstvo po dohode s Ministerstvom obrany Slovenskej republiky.
Vybrané geologické práce možno vykonávať len na prieskumnom území, ktoré určuje ministerstvo. Rozhodnutie o určení prieskumného územia nie je územným rozhodnutím podľa osobitných predpisov.18)
ložiskový geologický prieskum vyhradených nerastov okrem geologického prieskumu v dobývacom priestore,19)
hydrogeologický prieskum termálnych podzemných vôd, prírodných liečivých zdrojov a zdrojov minerálnych stolových vôd,
geologický prieskum na špeciálne účely pre podzemné zásobníky v prírodných horninových štruktúrach a podzemných priestoroch, pre zariadenia na priemyselné využívanie geotermálnej energie a pre úložiská rádioaktívnych odpadov v podzemných priestoroch.
Prieskumné územie je priestor vymedzený na povrchu uzavretým geometrickým obrazcom s priamymi stranami bez voľných plôch, ohraničený pod povrchom zvislými rovinami, prechádzajúcimi stranami, prípadne ohraničený aj vertikálne rovinami podľa nadmorských výšok. Vrcholy hraníc prieskumného územia na povrchu sa určia súradnicami v platnom súradnicovom systéme. Prieskumné územie určuje ministerstvo na návrh obstarávateľa.
Prieskumné územia na rôzne účely sa nemôžu čiastočne alebo úplne prekrývať, ak by sa tým podstatne sťažilo alebo znemožnilo vykonávanie geologických prác alebo využitie ich výsledkov, napríklad ak ide o prieskum vývojovo alebo priestorovo súvisiacich ložísk vyhradených nerastov, prieskum rôznych druhov vôd alebo prieskum na rôzne špeciálne účely.
Určenie, zmeny, prevody a zrušenie prieskumného územia
Prieskumné územie určí ministerstvo najviac na štyri roky; na návrh držiteľa prieskumného územia sa môže táto lehota predĺžiť až o ďalšie štyri roky a opätovne najviac o ďalšie dva roky. O predĺženie treba požiadať najmenej tri mesiace pred uplynutím lehoty.
Pri každom predlžovaní lehoty podľa odseku 1 sa zmenší rozloha prieskumného územia najmenej o 25 %. Ak sú výnimočne dôvody, aby sa prieskumné územie nezmenšilo, môže o to držiteľ prieskumného územia požiadať v návrhu na predĺženie lehoty s predložením geologickej dokumentácie zdôvodňujúcej túto žiadosť.
Rozloha prieskumného územia môže byť najviac 250 km2; pre ložiskový geologický prieskum na ropu a horľavý zemný plyn najviac 1 000 km2.
Obstarávateľovi možno určiť najviac štyri prieskumné územia.
Držiteľ prieskumného územia môže so súhlasom ministerstva zmluvne previesť právo vyplývajúce z prieskumného územia alebo jeho časti na inú osobu. Zmluva o prevode uzavretá bez súhlasu ministerstva je neplatná. Zmluvu o prevode je povinný v jednom exemplári predložiť ministerstvu do 15 dní od jej uzavretia. Nový držiteľ prieskumného územia je povinný dodržiavať podmienky rozhodnutia o určení prieskumného územia (§ 21 ods. 5). Ministerstvo nedá súhlas na prevod, ak by sa prevodom porušil tento zákon.
Ak sa vybrané geologické práce nezačnú vykonávať do jedného roku odo dňa, v ktorom rozhodnutie o určení prieskumného územia nadobudlo právoplatnosť, alebo odo dňa nadobudnutia platnosti zmluvy o prevode prieskumného územia podľa odseku 5, môže ministerstvo zrušiť prieskumné územie. Geologický prieskum sa považuje za začatý, ak sa na jeho vykonávanie vynaložilo v prvom roku platnosti rozhodnutia najmenej 15 % z plánovaného finančného rozsahu geologických prác.
Rozhodnutie o určení prieskumného územia môže ministerstvo na návrh držiteľa prieskumného územia kedykoľvek zmeniť, ak zmena prispeje k splneniu účelu, na ktorý bolo vydané.
Ministerstvo môže na návrh držiteľa prieskumného územia alebo z vlastného podnetu zrušiť rozhodnutie o určení prieskumného územia, ak sa geologické práce trvale zastavili pred uplynutím lehoty určenej podľa odseku 1. Ministerstvo môže výnimočne zrušiť rozhodnutie o určení prieskumného územia aj v prípade, ak držiteľ prieskumného územia počas jedného roku opätovne porušil povinnosti ustanovené týmto zákonom alebo podmienky určenia prieskumného územia, hoci sa mu uložilo, aby zistené nedostatky odstránil (§ 31 ods. 2).
Podrobnosti o náležitostiach návrhov na určenie prieskumných území, o vedení ich evidencie a o podmienkach prevodu prieskumných území ustanoví všeobecne záväzný právny predpis, ktorý vydá ministerstvo.
Konanie o určení, zmene a zrušení prieskumného územia
Konanie o určení prieskumného územia sa začína dňom podania návrhu obstarávateľa. Konanie o zmene a zrušení prieskumného územia sa začína dňom podania návrhu držiteľa prieskumného územia; toto konanie môže v prípade prevažujúceho iného celospoločenského záujmu začať ministerstvo aj z vlastného podnetu.
Ak na tie isté vybrané geologické práce podá návrh na určenie prieskumného územia viac žiadateľov, ministerstvo začne konanie o určení prieskumného územia na návrh toho žiadateľa, ktorý podal návrh ako prvý.
Účastníkom konania o určení, zmene alebo zrušení prieskumného územia je iba žiadateľ.
Dotknuté orgány štátnej správy oznámia svoje stanoviská v lehote, ktorú určí ministerstvo a ktorá nesmie byť kratšia ako 15 dní, inak sa na tieto stanoviská nemusí prihliadnuť. Ak niektorý orgán štátnej správy potrebuje na posúdenie návrhu dlhší čas, ministerstvo na jeho žiadosť určenú lehotu pred jej uplynutím primerane predĺži.
Ministerstvo v rozhodnutí o určení prieskumného územia určí podmienky vykonávania geologických prác a podmienky, ktorými sa zabezpečia záujmy držiteľa prieskumného územia a záujmy chránené osobitnými predpismi.11)
Stavebný úrad môže v prieskumnom území vydať územné rozhodnutie len po vyjadrení ministerstva.
Rozhodnutie o určení prieskumného územia sa zasiela žiadateľovi, obci, v ktorej katastrálnom území sa prieskumné územie nachádza, stavebnému úradu, obvodnému banskému úradu a ďalším dotknutým orgánom štátnej správy.
Držiteľ prieskumného územia predkladá ministerstvu ročnú správu o prieskumnej činnosti s uvedením výsledkov vybraných geologických prác a vynaložených finančných prostriedkov na prieskum do šiestich týždňov po uplynutí kalendárneho roku.
Držiteľ prieskumného územia na ložiskový geologický prieskum vyhradených nerastov má prednosť na určenie dobývacieho priestoru podľa osobitného predpisu.20)
Držiteľ prieskumného územia pre vybrané geologické práce uvedené v § 19 ods. 2 písm. b) a c) má prednosť na využitie výsledkov riešenia geologickej úlohy v prieskumnom území do 18 mesiacov od predloženia záverečnej správy právnickej osobe poverenej ministerstvom, najneskôr však do dvoch rokov od uplynutia lehoty určenej podľa § 20 ods. 1. Držiteľ prieskumného územia musí o rozhodnutie na prednostné využitie výsledkov riešenia geologickej úlohy v prieskumnom území požiadať príslušný orgán štátnej správy.
Držiteľ prieskumného územia má v ňom právo vykonávať vybrané geologické práce uvedené v rozhodnutí o určení prieskumného územia. Držiteľ prieskumného územia môže vykonávať tieto práce sám, ak má na ne geologické oprávnenie. Ich vykonávanie môže zadať aj inej osobe, ktorá má geologické oprávnenie.
Držiteľ prieskumného územia môže vo svojom prieskumnom území vykonávať aj iné geologické práce ako vybrané geologické práce, ak je to v súlade s jeho geologickým oprávnením. Iná osoba môže tieto práce vykonávať iba so súhlasom držiteľa prieskumného územia pri dodržaní ním určených podmienok a povinností vyplývajúcich z tohto zákona a ak je to v súlade s jej geologickým oprávnením. Ak o tom nedôjde k dohode, rozhodne na návrh záujemcu ministerstvo.
Ak držiteľ prieskumného územia nevynaložil na vykonávanie vybraných geologických prác v prieskumnom území počas určeného obdobia jeho platnosti minimálne 70 % projektovaných finančných prostriedkov, ministerstvo môže jeho žiadosť na predĺženie lehoty (§ 20 ods. 1) zamietnuť.
Úhrada za prieskumné územie je za každý začatý rok a za každý začatý km2 počas prvých štyroch rokov 3 000 Sk, počas nasledujúcich štyroch rokov 6 000 Sk a počas ďalších dvoch rokov 9 000 Sk.
Držiteľ prieskumného územia je povinný zaplatiť úhradu podľa odseku 1 ministerstvu do troch mesiacov po začatí každého roku počítaného odo dňa určenia prieskumného územia, prípadne odo dňa jeho prevodu podľa § 20 ods. 5.
50 % úhrady podľa odseku 1 je príjmom štátneho rozpočtu a 50 % je príjmom obce, na ktorej území sa nachádza prieskumné územie. Ak sa prieskumné územie nachádza v katastrálnych územiach dvoch alebo viacerých obcí, určí pomerné podiely obcí ministerstvo podľa veľkosti častí prieskumného územia v ich katastrálnych územiach.
Ministerstvo odvedie do rozpočtu obce časť úhrady podľa odseku 3 do 30 dní od prijatia úhrady.
Ak sú vybrané geologické práce (§ 19 ods. 2) financované z prostriedkov štátneho rozpočtu, určí sa prieskumné územie vykonávateľovi geologických prác určenému podľa osobitného predpisu21) (ďalej len „osobitné prieskumné územie“) s výnimkou hydrogeologického prieskumu zdrojov určených na zásobovanie obyvateľstva pitnou vodou. Osobitné prieskumné územie určí ministerstvo na návrh vykonávateľa geologických prác.
Vykonávateľ geologických prác, ktorému bolo určené osobitné prieskumné územie, je oprávnený vykonávať v ňom geologické práce uvedené v rozhodnutí o určení osobitného prieskumného územia.
Na určenie osobitného prieskumného územia a na činnosť vykonávateľa geologických prác v ňom sa nevzťahuje § 20 ods. 1, 2, 4, 5, 6 a 7,§ 22 a 23.
Ministerstvo môže na návrh vykonávateľa geologických prác alebo z vlastného podnetu zrušiť rozhodnutie o určení osobitného prieskumného územia, ak sa geologické práce trvale zastavili alebo ak vykonávateľ geologických prác počas jedného roku opätovne porušil povinnosti ustanovené týmto zákonom alebo podmienky určenia osobitného prieskumného územia, hoci sa mu uložilo, aby zistené nedostatky odstránil (§ 31 ods. 2 ).
Ministerstvo môže na účel zmeny osobitného prieskumného územia na prieskumné územie vyhlásiť výberové konanie na výber nového uchádzača za držiteľa prieskumného územia.
Ministerstvo oznámi záujemcom o výberové konanie podmienky jeho uskutočnenia, podmienky výberu uchádzača a základné geologické údaje, ako aj podmienky na získanie súbornej geologickej dokumentácie s požadovanými údajmi na vypracovanie ponuky vrátane finančnej zábezpeky a s termínom na jej predloženie.
Vybraný uchádzač má po úhrade časti nákladov vykonaných geologických prác, ktorá je príjmom štátneho rozpočtu, právo na určenie prieskumného územia v súlade s § 20. Vybraný uchádzač je povinný zabezpečiť pokračovanie geologických prác podľa schváleného projektu geologickej úlohy; ustanovenia § 12 tým nie sú dotknuté.
Rozhodnutím o určení prieskumného územia podľa odseku 4 stráca platnosť rozhodnutie o určení osobitného prieskumného územia.
Podrobnosti o výberovom konaní ustanoví všeobecne záväzný právny predpis, ktorý vydá ministerstvo.
Vykonávatelia geologických prác a nimi poverené osoby sú oprávnení na účel vykonávania geologických prác vo verejnom záujme vstupovať na cudzie nehnuteľnosti, zriaďovať na nich pracoviská, prístupovú cestu a prívod vody a energie, vykonávať nevyhnutné úpravy pôdy a odstraňovať porasty.
Vykonávateľ geologických prác je povinný dohodnúť s vlastníkom nehnuteľnosti rozsah, spôsob vykonávania a čas trvania geologických prác a oznámiť začatie geologických prác písomne najmenej 15 dní vopred.
Ak vlastník nehnuteľnosti nesúhlasí s rozsahom, so spôsobom a s časom trvania výkonu oprávnenia podľa odseku 3 a nedôjde o tom k dohode, rozhodne na návrh vykonávateľa geologických prác ministerstvo.
Užívať cudzie nehnuteľnosti na vykonávanie geologických prác, pri ktorých vznikajú geologické diela alebo geologické objekty, môže vykonávateľ geologických prác na základe dohody s vlastníkom nehnuteľnosti. Ak nedôjde k dohode, rozhodne o tom na návrh vykonávateľa geologických prác ministerstvo.
Vykonávatelia geologických prác sú povinní dbať na to, aby sa čo najmenej zasahovalo do práv a právom chránených záujmov vlastníka nehnuteľnosti a aby nevznikli škody, ktorým možno zabrániť.
Za užívanie nehnuteľností patrí vlastníkovi od vykonávateľa geologických prác primeraná náhrada. Ak nedôjde k dohode o primeranej náhrade, rozhodne o nej súd.
Vstup do priestorov a objektov slúžiacich na prípravu na obranu a bezpečnosť štátu a na územia, v ktorých možno vydať územné rozhodnutie a stavebné povolenie len so súhlasom príslušných orgánov,22) upravujú osobitné predpisy.23)
Vykonávatelia geologických prác sú povinní zaslať oznámenie o skončení geologických prác vlastníkom dotknutých nehnuteľností najneskôr v deň skončenia činnosti.
Vlastník nehnuteľnosti je povinný na svojej nehnuteľnosti strpieť vyznačenie a uchovávanie významných geologických diel a geologických objektov, ktoré určí ministerstvo, a zdržať sa všetkého, čo by mohlo tieto diela a objekty poškodiť, zničiť alebo urobiť nepoužiteľnými.
Vykonávateľ geologických prác je povinný zlikvidovať geologické diela a geologické objekty, ak splnili svoj účel, boli vyhodnotené a nie je záujem využiť ich inak.
Geologické diela a geologické objekty možno využiť na iné účely len v súlade s osobitnými predpismi24) a na základe dohody s vlastníkom nehnuteľnosti. Ak je na iné využívanie geologického diela alebo geologického objektu potrebné rozhodnutie orgánu štátnej správy podľa osobitných predpisov,24) záujemca musí podať žiadosť orgánu štátnej správy najneskôr do 12 mesiacov od odovzdania záverečnej správy obstarávateľovi (§ 14). Ak sa preukázalo, že geologické dielo alebo geologický objekt nemožno využiť na predpokladané iné účely, vykonávateľ geologických prác je povinný bezodkladne takéto geologické dielo alebo geologický objekt zlikvidovať.
riešiť konečnú úpravu odvalov, úložísk, skládok vrtného výplachu a vrtnej drviny vrátane uvedenia použitých pozemkov do predošlého stavu a ich rekultivácie podľa osobitných predpisov.25)
Zabezpečenie, údržba a likvidácia geologických diel a geologických objektov je súčasťou projektu geologickej úlohy a za ich vykonanie zodpovedá vykonávateľ geologických prác.
O zabezpečení, údržbe a likvidácii geologických diel a objektov vyhotoví vykonávateľ geologických prác do jedného mesiaca po ich skončení protokol s opisom geologických diel a objektov, s určením ich lokalizácie v teréne a s uvedením spôsobu ich zabezpečenia, údržby a likvidácie, ktorý v jednom exemplári zašle poverenej organizácii.
Podrobnosti o zabezpečení, údržbe a likvidácii geologických diel a geologických objektov ustanoví všeobecne záväzný právny predpis, ktorý vydá ministerstvo.
Na náhradu škody spôsobenej činnosťou podľa § 26 ods. 1, § 27 a 28 sa vzťahujú všeobecné predpisy o náhrade škody,26) ak tento zákon neustanovuje inak.
Vykonávateľ geologických prác po skončení geologických prác podľa § 26 ods. 1 a § 28 je povinný v lehote dohodnutej s vlastníkom nehnuteľnosti uviesť použitú nehnuteľnosť do predošlého stavu, prípadne pozemky rekultivovať.
Ak vlastník nehnuteľnosti je geologickými prácami alebo existenciou geologického diela alebo objektu podľa § 26 ods. 1, § 27 a 28 v obvyklom užívaní nehnuteľnosti podstatne obmedzený, má za toto obmedzenie právo na primeranú jednorazovú náhradu. Právo na jednorazovú náhradu treba uplatniť do jedného roku odo dňa doručenia oznámenia o skončení geologických prác, prípadne na ministerstve do jedného roku odo dňa doručenia rozhodnutia ministerstva o vyznačení a uchovávaní významných geologických diel a objektov, inak právo zaniká. Spory o jednorazovú náhradu rozhoduje súd.
Ak sa ložiskový geologický prieskum vyhradených nerastov vykonáva banskými dielami, vzťahuje sa na náhradu takto spôsobenej škody osobitný predpis.27)
Ústredným orgánom štátnej správy v oblasti geologického výskumu a geologického prieskumu je ministerstvo.
zabezpečuje v rozsahu a spôsobom ustanovenými osobitnými predpismi28) zadávanie, vykonávanie a úhradu geologických prác financovaných zo štátneho rozpočtu,
vydáva geologické oprávnenia na vykonávanie geologických prác a vedie register týchto oprávnení,
overuje odbornú spôsobilosť na vykonávanie geologických prác a osvedčuje ju vydávaním preukazov o odbornej spôsobilosti,
vydáva rozhodnutia o určení, zmene a zrušení prieskumného územia a dáva súhlas na prevod tohto územia,
vykonáva výberové konanie na určenie držiteľov osobitných prieskumných území,
vydáva osvedčenia o výhradnom ložisku a v súčinnosti s príslušnými ústrednými orgánmi štátnej správy sa stará o ochranu nerastného bohatstva,29)
posudzuje a schvaľuje záverečné správy s výpočtom zásob výhradného ložiska a s výpočtom množstiev podzemných vôd,
zabezpečuje súhrnnú evidenciu stavu a zmien zásob výhradných ložísk,
zabezpečuje vydávanie tematických štátnych mapových diel s tematickým obsahom geologickej mapy,30)
vykonáva štátny geologický dozor (§ 31), ukladá pokuty a iné sankcie (§ 32 až 34),
zabezpečuje zisťovanie starých banských diel3) a zaisťuje ich zabezpečenie, likvidáciu a vysporiadanie škôd na hmotnom majetku spôsobených pri zabezpečovaní a likvidácii starých banských diel,
určuje podmienky sprístupňovania výsledkov geologických prác financovaných zo štátneho rozpočtu,
zabezpečuje prostredníctvom právnickej osoby zriadenej alebo poverenej ministerstvom výkon štátnej geologickej služby, ktorá sa skladá najmä z týchto činností:
vykonávanie geologickotechnologického výskumu hornín, nerastných surovín a podzemných vôd vrátane ich úpravy,
vytváranie, dopĺňanie a zabezpečovanie využívania informačného systému v geológii v rámci štátneho informačného systému,31)
vedenie evidencie prieskumných území a registrov starých banských diel,3)
vykonávanie funkcie ústrednej geologickej knižnice Slovenskej republiky v súlade s osobitnými predpismi,32)
plnenie úlohy gesčného laboratória pre špeciálne analýzy geologických materiálov,
vedenie evidencie o zabezpečení, údržbe a likvidácii geologických diel a geologických objektov.
Štátny geologický dozor zisťuje, ako vykonávatelia geologických prác, obstarávatelia, držitelia prieskumných území a iné fyzické osoby a právnické osoby plnia povinnosti ustanovené týmto zákonom, všeobecne záväznými právnymi predpismi vydanými na jeho základe a rozhodnutia ministerstva.
Právnická osoba a fyzická osoba podľa odseku 1 sú povinné umožniť zamestnancom ministerstva a prizvaným osobám33) vstupovať do priestorov, kde sa vykonávajú geologické práce, do geologických diel a geologických objektov a nahliadať do geologickej dokumentácie, poskytnúť im potrebné podklady, informácie a vysvetlenia; poverenie na vstup sa preukazuje osobitným preukazom ministerstva.
V dobývacích priestoroch5) vykonáva ministerstvo štátny geologický dozor po dohode s Ministerstvom hospodárstva Slovenskej republiky.
Ministerstvo uloží pokutu do 500 000 Sk obstarávateľovi a vykonávateľovi geologických prác, ak poruší ustanovenia tohto zákona tým, že
vykonáva vybrané geologické práce bez určenia prieskumného územia (§ 19 ods. 1 a 2),
vykonáva geologické práce v prieskumnom území bez súhlasu držiteľa prieskumného územia, prípadne bez dodržania ním určených podmienok (§ 22 ods. 5),
rieši geologickú úlohu bez zodpovedného riešiteľa alebo zodpovedný riešiteľ nemá odbornú spôsobilosť (§ 9),
vykonáva geologické práce bez schváleného projektu geologickej úlohy alebo v rozpore s ním (§ 11 a 12),
nevedie geologickú dokumentáciu alebo nezabezpečuje jej uchovávanie (§ 13),
neodovzdá záverečnú správu a hmotnú geologickú dokumentáciu ministerstvu (§ 17),
neodstráni v určenej lehote nedostatky, ktorých odstránenie mu uložilo ministerstvo (§ 31 ods. 2).
Pokutu možno uložiť do jedného roku odo dňa, v ktorom sa ministerstvo dozvedelo o konaní podľa odseku 1, najneskôr však do troch rokov odo dňa, keď k takémuto konaniu došlo.
Tomu, kto nevykonal v určenej lehote nápravu nedostatkov, za ktoré mu bola uložená pokuta podľa odseku 1, možno uložiť ďalšiu pokutu až do výšky dvojnásobku uloženej pokuty.
zničí, poškodí alebo znehodnotí geologické dielo, vzorky a hmotnú geologickú dokumentáciu [§ 3 ods. 1 písm. a) a b) a § 13],
zničí, poškodí alebo znehodnotí významné geologické dielo a geologický objekt (§ 27),
neoprávnene vstúpi do geologického diela a geologického objektu [§ 28 a § 31 ods. 1 písm. a) a b)],
zničí, poškodí alebo znehodnotí pozorovacie stanice a skúšobné zariadenia [§ 2 ods. 4 písm. c)].
Za priestupok možno uložiť pokutu do 10 000 Sk.
Priestupky prejednávajú okresné úrady.
Na priestupky a ich prejednávanie sa vzťahuje osobitný predpis.34)
Ministerstvo môže odňať preukaz o odbornej spôsobilosti fyzickej osobe (§ 9), ak zistí jej rozhodujúci podiel na porušení povinností vykonávateľom geologických prác, za ktoré mu bola uložená pokuta nad 100 000 Sk. Ak má odborne spôsobilá fyzická osoba podiel na porušení povinností vykonávateľom geologických prác, ktorému bola uložená nižšia pokuta, možno jej uložiť povinnosť zopakovať skúšku na preverenie jej odbornej spôsobilosti podľa § 9 na jej náklady.
Všeobecné predpisy o správnom konaní35) sa nevzťahujú na konanie o posudzovaní a schvaľovaní
projektu geologickej úlohy obstarávateľom (§ 11 ods. 3),
zmeny projektu geologickej úlohy (§ 12 ods. 5),
záverečných správ (§ 16),
ponúk a výberu uchádzača o držiteľa prieskumného územia (§ 25 ods. 3).
Vykonávatelia geologických prác
Fyzická osoba alebo právnická osoba, ktorá ku dňu nadobudnutia účinnosti tohto zákona má v predmete činnosti určenom v zriaďovacej listine, v štatúte alebo v stanovách, prípadne v inom obdobnom akte vykonávanie geologických prác, považuje sa za vykonávateľa geologických prác podľa tohto zákona (§ 4).
Na vybrané geologické práce uvedené v § 19 ods. 2 písm. b) a c), ktoré sa začali vykonávať predo dňom nadobudnutia účinnosti tohto zákona, je obstarávateľ alebo vykonávateľ geologických prác povinný predložiť ministerstvu návrh na určenie prieskumného územia do troch mesiacov odo dňa nadobudnutia účinnosti tohto zákona.
Úhrady za doterajšie prieskumné územia
Úhrady za prieskumné územia určené podľa doterajších predpisov uhrádzajú ich držitelia v sume určenej predo dňom účinnosti tohto zákona. Konania o predĺženie lehoty podľa § 20 ods. 1 o prieskumných územiach začaté predo dňom účinnosti tohto zákona sa skončia podľa doterajších predpisov, aj pokiaľ ide o výšku úhrad za prieskumné územia.
Povolenia na vykonávanie geologických prác vydané podľa doterajších predpisov sa počas ich platnosti, najdlhšie však do 18 mesiacov odo dňa nadobudnutia účinnosti tohto zákona, považujú za geologické oprávnenia vydané podľa tohto zákona.
zákon Slovenskej národnej rady č. 52/1988 Zb. o geologických prácach a o Slovenskom geologickom úrade v znení zákona Slovenskej národnej rady č. 497/1991 Zb.,
§ 38 zákona Slovenskej národnej rady č. 372/1990 Zb. o priestupkoch v znení neskorších predpisov,
bod 73 prílohy zákona Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov.
§ 2 zákona č. 138/1973 Zb. o vodách (vodný zákon).
§ 65 zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona č. 241/1998 Z. z.
§ 35 zákona č. 44/1988 Zb. o ochrane a využití nerastného bohatstva (banský zákon) v znení zákona Slovenskej národnej rady č. 498/1991 Zb.
§ 181a až 181d Trestného zákona.
§ 175e Občianskeho súdneho poriadku.
Napríklad zákon č. 44/1988 Zb. v znení zákona Slovenskej národnej rady č. 498/1991 Zb., zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 138/1973 Zb. v znení neskorších predpisov.
Napríklad zákon Národnej rady Slovenskej republiky č. 287/1994 Z. z. o ochrane prírody a krajiny v znení zákona Národnej rady Slovenskej republiky č. 222/1996 Z. z., zákon č. 110/1964 Zb. o telekomunikáciách v znení neskorších predpisov, zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov, zákon Slovenskej národnej rady č. 307/1992 Zb. o ochrane poľnohospodárskeho pôdneho fondu, zákon č. 138/1973 Zb. v znení neskorších predpisov, zákon Národnej rady Slovenskej republiky č. 277/1994 Z. z. v znení neskorších predpisov, zákon č. 61/1977 Zb. o lesoch (úplné znenie č. 14/1994 Z. z.), zákon Slovenskej národnej rady č. 27/1987 Zb. o štátnej pamiatkovej starostlivosti, zákon č. 44/1988 Zb. v znení zákona Slovenskej národnej rady č. 498/1991 Zb., zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
§ 6 zákona č. 44/1988 Zb. v znení zákona Slovenskej národnej rady č. 498/1991 Zb.
§ 5 a čl. II zákona č. 44/1988 Zb. v znení zákona Slovenskej národnej rady č. 498/1991 Zb.
§ 13, 14 a 14a zákona č. 44/1988 Zb. v znení zákona Slovenskej národnej rady č. 498/1991 Zb.
Zákon č. 171/1998 Z. z. o prístupe k informáciám o životnom prostredí.
§ 32 zákona č. 50/1976 Zb. v znení neskorších predpisov.
§ 24 ods. 2 zákona č. 44/1988 Zb. v znení zákona Slovenskej národnej rady č. 498/1991 Zb.
§ 120 a l25 zákona č. 50/1976 Zb. v znení neskorších predpisov.
Napríklad zákon č. 281/1997 Z. z., zákon č. 40/1961 Zb. o obrane Československej socialistickej republiky v znení neskorších predpisov.
Napríklad zákon č. 50/1976 Zb. v znení neskorších predpisov.
Vyhláška Slovenského banského úradu č. 89/1988 Zb. o racionálnom využívaní výhradných ložísk, o povoľovaní a ohlasovaní banskej činnosti a ohlasovaní činnosti vykonávanej banským spôsobom v znení vyhlášky Slovenského banského úradu č. 16/1992 Zb.
Napríklad § 420 Občianskeho zákonníka.
Zákon č. 263/1999 Z. z.Vyhláška Ministerstva financií Slovenskej republiky č. 305/1993 Z. z. o spôsobe a rozsahu financovania geologických prác a zabezpečenia alebo likvidácie starých banských diel a ich následkov zo štátneho rozpočtu.
§ 3,6, 11, 12, 15, 17, 24 a 31 zákona č. 44/1988 Zb. v znení zákona Slovenskej národnej rady č. 498/1991 Zb.
§ 4 ods. 7 zákona Národnej rady Slovenskej republiky č. 215/1995 Z. z. o geodézii a kartografii.
§ 2 a 5 zákona č. 53/1959 Zb. o jednotnej sústave knižníc (Knižničný zákon) v znení neskorších predpisov.
§ 9 Odborná spôsobilosť
§ 10 Geologická úloha
§ 11 Projektovanie geologických úloh
§ 12 Riešenie geologických úloh
§ 13 Geologická dokumentácia
§ 14 Vyhodnocovanie geologickej úlohy
§ 15 Zásoby výhradného ložiska a množstvá vôd
§ 16 Posudzovanie a odsúhlasovanie záverečných správ
§ 17 Odovzdávanie a sprístupňovanie záverečných správ
§ 18 Využitie výsledkov geologických prác pri územnom plánovaní
§ 19 Prieskumné územie pre vybrané geologické práce
§ 20 Určenie, zmeny, prevody a zrušenie prieskumného územia
§ 21 Konanie o určení, zmene a zrušení prieskumného územia
§ 22 Práva a povinnosti držiteľa prieskumného územia
§ 23 Úhrady za prieskumné územie
§ 24 Osobitné prieskumné územie
§ 25 Zmena osobitného prieskumného územia na prieskumné územie
§ 26 Vstup na cudzie nehnuteľnosti a ich užívanie
§ 27 Ochrana geologických diel a geologických objektov
§ 28 Zabezpečenie, údržba a likvidácia geologických diel a geologických objektov
§ 29 Náhrada škody a náhrada za obmedzenie výkonu vlastníckeho práva
ŠIESTA ČASŤ ŠTÁTNA GEOLOGICKÁ SPRÁVA, ŠTÁTNY GEOLOGICKÝ DOZOR A SANKCIE
§ 30 Štátna geologická správa
§ 31 Štátny geologický dozor
§ 33 Priestupky
§ 34 Iné sankcie
§ 36 Vykonávatelia geologických prác
§ 37 Doterajšie prieskumné územia
§ 38 Úhrady za doterajšie prieskumné územia
§ 39 Povolenia
§ 40 Preukazy o odbornej spôsobilosti
141/2000 Z. z. Vyhláška Ministerstva životného prostredia Slovenskej republiky, ktorou sa vykonáva geologický zákon
Číslo: 313/1999 Z. z.
Názov: Zákon o geologických prácach a o štátnej geologickej správe (geologický zákon)
Dátum vyhlásenia: 27.11.1999
Nachádza sa v čiastke: 132/1999
2. 01.01.2000 - 31.12.2003
4. 01.07.2004 - 31.12.2004 205/2004 Z. z.
5. 01.01.2005 - 31.10.2005 587/2004 Z. z.
6. 01.11.2005 - 31.12.2007 479/2005 Z. z.